
ΑΠΟΣΠΑΣΜΑ                        

Από το πρακτικό της με αριθ. 23ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 292/2026
Στην Λευκάδα σήμερα  στις 17 του μηνός Ιουλίου του έτους  2026,  ημέρα Παρασκευή  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ αριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και την αρ. 303/30971/2-4-24 εγκ. ΥΠ.ΕΣ. ύστερα από την αριθ. 19005/13.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)
	1
	

	2
	Κωνσταντινίδη Σεβαστή
	2
	

	3
	Αρματάς Γεράσιμος
	3
	

	4
	Μαργέλη Μαρία 
	4
	

	5
	Σέρβος Κων/νος 
	5
	

	6
	Σκληρός Φίλιππος 
	6
	

	7
	Λύγδας Σπυρίδων
	7
	


Τα πρακτικά τηρήθηκαν από τον αναπληρωτή υπεύθυνο γραμματειακής υποστήριξης της Δημοτικής Επιτροπής, Νικόλαο Γληγόρη, υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 3ου θέματος της Η.Δ.
Ο κ. Λύγδας Σπυρίδων, αποχώρησε πριν την συζήτηση του 6ου θέματος της Η.Δ., επανήλθε πριν τη συζήτηση του 13ου θέματος της Η.Δ. και αποχώρησε οριστικά πριν τη συζήτηση του 14ου θέματος της Η.Δ.
Τέθηκαν για συζήτηση τρία (3) θέματα Εκτός Ημερήσιας Διάταξης τα οποία τα μέλη της Επιτροπής ομόφωνα ψήφισαν να συζητηθούν .

ΘΕΜΑ 15ο :  Απόφαση Δ.Ε. σχετικά με την επικαιροποίηση Προγραμματικής Σύμβασης του Δήμου Λευκάδας με το ΑΠΘ/ΕΛΚΕ για το έργο «Ακτομηχανική διερεύνηση δυτικών ακτών Λευκάδας – Προτάσεις αντιμετώπισης προβλημάτων διάβρωσης»
Εισηγήτρια: Σεβαστή Κωνσταντινίδη, Αντιδήμαρχος  

Στην συνέχεια πήρε τον λόγο η κα. Κωνσταντινίδη ως εισηγήτρια του θέματος και έθεσε υπόψη των μελών της Επιτροπής τα εξής:


Σε συνέχεια των από 26‑6‑2026 και 8-7-2026 ηλεκτρονικών μηνυμάτων του Γραφείου Νομικής Υποστήριξης του ΕΛΚΕ ΑΠΘ, στο οποίο επισημαίνονται ορισμένες αναγκαίες τεχνικές και νομικές προσαρμογές στο κείμενο της Προγραμματικής Σύμβασης, η υπηρεσία προέβη σε εξέταση των παρατηρήσεων και εισηγείται την επικαιροποίηση συγκεκριμένων άρθρων, χωρίς μεταβολή του φυσικού ή του οικονομικού αντικειμένου του έργου. Οι παρατηρήσεις του ΕΛΚΕ αφορούν αποκλειστικά ζητήματα νομοθετικής τεκμηρίωσης, κατανομής δαπανών και ορθής περιγραφής αρμοδιοτήτων των οργάνων παρακολούθησης και παραλαβής του έργου. Συγκεκριμένα:
1. Επικαιροποίηση νομοθετικών παραπομπών 

Σύμφωνα με το ΕΛΚΕ, απαιτείται η προσθήκη του Ν. 4957/2022, και ειδικότερα του άρθρου 52 παρ. 5, που αφορά τις προγραμματικές συμβάσεις των ΑΕΙ μέσω ΕΛΚΕ. Παράλληλα, αφαιρείται η αναφορά στην προηγούμενη γνώμη του Συμβουλίου Διοίκησης του ΑΠΘ, η οποία δεν απαιτείται για την παρούσα σύμβαση.

2. Άρθρο 4- Προϋπολογισμός και κράτηση ΕΛΚΕ

Το ΕΛΚΕ ενημερώνει ότι η προβλεπόμενη κράτηση ανέρχεται πλέον σε 15% της καθαρής αξίας, σύμφωνα με πρόσφατη νομοθετική μεταβολή. Το συνολικό ποσό της σύμβασης παραμένει αμετάβλητο, αλλά αναπροσαρμόζονται τα επιμέρους κονδύλια.

3. Άρθρο 8- Αρμοδιότητες Επιτροπών/Επιβλέπων Μηχανικός

Στο εγκεκριμένο σχέδιο προγραμματικής σύμβασης, σύμφωνα με την με αριθ.241/2026 απόφαση της Δημοτικής Επιτροπής, προβλέπεται ορισμός «επιτροπής παραλαβής» και «επιβλέποντος μηχανικού». Το ΕΛΚΕ επισημαίνει ότι:

· η Κοινή Επιτροπή Παρακολούθησης είναι το αρμόδιο όργανο για την παρακολούθηση του φυσικού αντικειμένου,

· δεν επιτρέπεται η ύπαρξη παράλληλης επιτροπής παραλαβής με ίδια αρμοδιότητα,

· ο ορισμός επιβλέποντος μηχανικού, όπως διατυπώνεται, είναι μη συμβατός με το άρθρο 100 Ν. 3852/2010.

Κατά συνέπεια, οι σχετικές παράγραφοι τροποποιούνται ώστε:

· η Κοινή Επιτροπή Παρακολούθησης να έχει αποκλειστικά αρμοδιότητα παρακολούθησης,

· η τυπική παραλαβή να πραγματοποιείται από τα αρμόδια όργανα του Δήμου σύμφωνα με το δημόσιο λογιστικό,

· να απαλειφθεί ο ορισμός επιβλέποντος μηχανικού.

4. Άρθρο 9- Σύνθεση Κοινής Επιτροπής Παρακολούθησης

Στο κείμενο είχε προβλεφθεί, εκ παραδρομής, η συμμετοχή του κ. Θεοφάνη Καραμπά ως μέλους της Κοινής Επιτροπής. Το ΕΛΚΕ επισημαίνει ότι κάτι τέτοιο δημιουργεί ζήτημα σύγκρουσης συμφερόντων, καθώς ο ίδιος είναι ο Επιστημονικά Υπεύθυνος του έργου. Ως εκ τούτου, η σύνθεση της Επιτροπής τροποποιείται με ορισμό άλλου μέλους από πλευράς ΑΠΘ.

Λαμβάνοντας υπόψη τις διατάξεις 

· του άρθρου 72 παρ. 1 του ν. 3852/2010 όπως αντικαταστάθηκε με την παρ.1 του άρθρου 3 του Ν. 4623/2019 και του άρθρου 75 του Ν. 3852/2010, όπως αντικαταστάθηκε από το άρθρο 77 του Ν. 4555/2018 και σύμφωνα με τις διατάξεις του άρθρου 74Α παρ.1 Ν3852/10, όπως προστέθηκε από το άρθρο 9 του Ν. 5056/2023 (ΥΠ.ΕΣ.εγκ.1237/94548/06.11.2023) 

· την με αριθμ. 241/2026 (ΑΔΑ ΨΓΕΠΩΛΙ-Δ4Ψ) απόφαση της Δημοτικής Επιτροπής

εισηγούμαστε

την επικαιροποίηση της Προγραμματικής Σύμβασης του Δήμου Λευκάδας με το Αριστοτέλειο Πανεπιστήμιο Θεσσαλονίκης/ΕΛΚΕ για την υλοποίηση του Ερευνητικού Έργου «Ακτομηχανική διερεύνηση δυτικών ακτών Λευκάδας-Προτάσεις αντιμετώπισης προβλημάτων διάβρωσης», με τις τροποποιήσεις που ενσωματώθηκαν στο σχέδιο το οποίο είχε εγκριθεί με την υπ’ αριθμ. 241/16‑6‑2026 απόφαση της Δημοτικής Επιτροπής και αποτελεί αναπόσπαστο μέρος της παρούσας
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  του άρθρου 75 του Ν.3852/2010, όπως αντικαταστάθηκε από το  άρθρο 77 του  Ν. 4555/18.

· τις δ/ξεις των άρθρων 8, 9 & 26 του Ν. 5056/2023.
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών.
· την υπ΄αριθ. 303/30971/2-4-24 εγκ. Υπ. Εσωτερικών.
Μετά από διαλογική συζήτηση το συμβούλιο
ΑΠΟΦΑΣΙΖΕΙ ΟΜΟΦΩΝΑ
την επικαιροποίηση της Προγραμματικής Σύμβασης του Δήμου Λευκάδας με το Αριστοτέλειο Πανεπιστήμιο Θεσσαλονίκης/ΕΛΚΕ για την υλοποίηση του Ερευνητικού Έργου «Ακτομηχανική διερεύνηση δυτικών ακτών Λευκάδας-Προτάσεις αντιμετώπισης προβλημάτων διάβρωσης», με τις τροποποιήσεις που ενσωματώθηκαν στο σχέδιο το οποίο είχε εγκριθεί με την υπ’ αριθμ. 241/16‑6‑2026 απόφαση της Δημοτικής Επιτροπής και αποτελεί αναπόσπαστο μέρος της παρούσας
          
Η απόφαση αυτή πήρε αύξοντα αριθμό: 292/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

σελ. 26
1

